Ribe Stifts Adresseaviser, 1846-08-18
En i Hovedstaden bosat Mand, der pleier at handle med en Skipper fra Kappel, talede fornylig med denne om Handelsaffairer, og kom derved meget naturligt i denne bevægede Tid ogsaa til at berøre de politiske. Kappeleren erklærede sig for en god Slesvig=Holstener, og declamerede med megen Hæftighed mod Danmark, som Ausland; men da han kort efter atter vilde tale om Handelsaffairerne, fik han tørt til Svar af Kjøberen: "Jeg handler ikke med Udlændinger!" Vi tør næsten sige, at med dette Svar vil man kunne omvende hele Kappeln. (Loll. F. Av.)De 5 af Østerfnede Sogns Beboere, som, foregenmægtigen at have opbrændt en Deel af Sognets Skoler borttagne Bøger, der efter deres Mening indeholdt falsk eller unyttig Lærdom", nylig ved LandsOverretten i Viborg dømtes til hver at bøde 30 Rbd. til Amtets Fattigkasse og at udrede til Øster snede Sogns Skolekasse 73 Rbd. 1 Mk. 12 s. samt Actionens Omkostninger, have nu, under 6. ds., i Horsens Avis ladet indrykke Følgende: Eftersom vi Undertegnede fire Gange have lidt Dom, baade af Under- og Overretten, og Overretsdommen er bleven bekjendtgjort i de offentlige Blade, saa ønske vi gjerne at Drr. Dommere, eller hvem der have ladet Dommen indføre, hvad Lærdoms Grund disse Bøger indeholdt, som vi have brændt, og om de indeholdt den rene prophetiske og apostoliske Børnelærdom efter vores christelige Symbolum og Døbeformular, eller det var ikkun menneskelig Digt og Sammensættelse, som vi maae lide Dom for. J denne Post have vi endnu ikke funden nogen grundig Overbeviisning eller Oplysning fra Domstolene, om disse Bøgers Lærdomsgrund, og dersom vi havde ingen anden Oplysning end den, som vi kunne bekomme af denne Sag, saa vare vi endnu ligesaa blinde og vankundige, som før vi foretoge os dette. Vi have protesteret, at Skolerne ere anordnede for at Børnene skulle oplæres i den rene christelige Børnelærdom, og derpaa have vi endnu ikke bekommet noget Svar, næmlig om disse Bøgers Reenhed og Forsvar. Vel lyder Dommen for egenmægtigt Foretagende; men vi have ogsaa forespurgt os, hvem der har brugt egenmægtigt Foretagende, enten os eller De, som have taget Sognets Kassepenge at kjøbe slige Fabler og Fortællinger for, og hemmelig indsneget dem i Skolerne uden at spørge Sognets Beboere derom. Vi vare 112 Beboere i Sognet, som ønskede Guds Ords Reenhed i Skolerne, og vi vare 5 i Sogneforstanderskabet, da vi brændte Bøgerne; thi vi ansaae det for vor Embedspligt at holde Sjæleforgift af Skolerne; men vi bleve udsatte af Sogneforstanderskabet, fordi vi fordrede det rene Guds Ords sande Lærdom, og ikke dette aleneste, men Niels Jensen blev ogsaa af samme Aarsag afsat som Sognefoged. Skulde det være Sogneforstanderskabet saa nær an rørende at have Guds Ords Elskere til Medhjælpere, mon det derfor ogsaa skulde være Sognefogdens Embede for nært? Paa Ovenanførte ønske vi Modpartens Erklæring; thi Det, vi skrive, skrive vi ikke fordi vi lide Uret, men paa det at vor Jver og Nidkjærhed, for Guds Ord, imod Fabler og Fortællinger, kan vorde aabenbar hos Eder for Guds Aasyn." Den 11. de slog Lynilden ned i en Gaard i Løgstøer, og bedøvede 6 Personer; men anrettede lykke viis dog ikke videre Skade. (Rand. Av.)